b'\n_START_ARTICLE_\nSombor\n_START_SECTION_\nLega\n_START_PARAGRAPH_\nSombor le\xc5\xbei v zahodni Ba\xc4\x8dki, blizu Donave, sredi bogatega kmetijskega podro\xc4\x8dja in je pomembno prometno kri\xc5\xbei\xc5\xa1\xc4\x8de: proti severozahodu vodi cesta proti Subotici, jugovzhodno proti Srbobranu in jugozahodno proti Apatinu. V bli\xc5\xbeini se nahaja letali\xc5\xa1\xc4\x8de \xc5\xa0ikara.\n_START_SECTION_\nZgodovina\n_START_PARAGRAPH_\nStaro mestno jedro s tipi\xc4\x8dno panonsko arihtekturo je nastalo v 13. stoletju in je bilo nekaj \xc4\x8dasa upravno in kulturno sredi\xc5\xa1\xc4\x8de Ba\xc4\x8dke. V mestu so ohranjeni mnogi spomeniki iz preteklosti, med njimi je potrebno omeniti zgradbo mestne posvetovalnice in \xc5\xa1e nekaj poslopij iz 19. stoletja, baro\xc4\x8dno cerkev sv. Djurdja zgrajeno leta 1750 z ikonostasom iz istega obdobja. V mestu se nahajajo \xc5\xa1e: bogat mestni muzej, staro gledali\xc5\xa1\xc4\x8de, galerija Milana Konjevi\xc4\x87a, salon likovne umetnosti ter bogat arhiv. Bil je sredi\xc5\xa1\xc4\x8de srbske nacionalne misli in odpora proti raznarodovanju v Avstro-Ogrski.'